Παρασκευή και 13 (ταινία, 2009)

Η Παρασκευή και 13 (αγγλικός τίτλος Friday the 13th) είναι μια αμερικάνικη ταινία τρόμου, και ειδικότερα του είδους σλάσερ, του 2009. Σκηνοθετήθηκε από το Μάρκους Νίσπελ, ενώ το σενάριο έγραψαν οι Μαρκ Σουίφτ και Ντάμιαν Σάνον. Η ταινία είναι ένα reboot (επανεκκίνηση) και η δωδέκατη ταινία του franchise της Παρασκευής και 13, το οποίο ξεκίνησε το 1980. Η ταινία ακολουθεί το Κλέι Μίλερ (Τζάρεντ Πανταλέσκι) καθώς ψάχνει για τη αγνοούμενη αδερφή του, Γουίτνεϊ (Αμάντα Ριγκέτι), την οποία έχει αιχμαλωτίσει ο Τζέισον Βόρχις (Ντέρεκ Μίαρς) ενώ έκανε κάμπινγκ στο δασότοπο της Κρίσταλ Λέικ. Η ταινία αρχικά θα ήταν μια ιστορία προέλευσης, όμως το έργο εξελίχθηκε σε μια επανεκτέλεση των πρώτων τεσσάρων ταινιών της Παρασκευής και 13. Ο χαρακτήρας Τζέισον Βόρχις επανασχεδιάστηκε ως ένας λιγνός, γρήγορος δολοφόνος με ένα παρελθόν που επιτρέπει στο θεατή να νιώσει συμπάθεια για εκείνον, όμως όχι σε τέτοιο βαθμό ώστε ο χαρακτήρας να μην φαίνεται απειλητικός. Συνεχίζοντας στον ίδιο τόνο με τις παλαιότερες ταινίες, η μάσκα ξαναφτιάχτηκε από το ίδιο καλούπι με εκείνη που χρησιμοποιήθηκε στο Μέρος III, ωστόσο υπήρξαν λεπτές διαφορές. Η Παρασκευή και 13 περιέχει ένα μέρος της μουσικής επένδυσης του Χάρι Μανφρεντίνι από προηγούμενες ταινίας του franchise, αφού οι παραγωγοί αναγνώρισαν το εμβληματικό τους επίπεδο.Η Παρασκευή και 13 κυκλοφόρησε στους κινηματογράφους την ημέρα Παρασκευή στις 13 Φεβρουαρίου 2009. Έλαβε κυρίως αρνητικές κριτικές και κέρδισε περίπου 19 εκατομμύρια δολάρια το βράδυ της κυκλοφορίας του και 40 εκατομμύρια κατά το πρώτο του σαββατοκύριακο. Η ταινία έσπασε δύο ρεκόρ· εκείνο την εισπρακτικότερη πρώτη ημέρα της Παρασκευής και 13 και το εισπρακτικότερο πρώτο σαββατοκύριακο σε όλες τις ταινίες τρόμου. Είναι η δεύτερη πιο επιτυχημένη οικονομικά από το franchise (65 εκατ. δολάρια) και έχει λάβει 92 εκατομμύρια δολάρια παγκοσμίως.

 Στις 13 Ιουνίου 1980, ένας νεαρός Τζέισον Βόρχις παρακολουθεί τη μητέρα του, Πάμελα, να δολοφονείται από μια ομαδάρχη κατασκήνωσης, η οποία προσπαθούσε να γλυτώσει από τη δολοφονική μανία της κυρίας Βόρχις σε όλη τη Κατασκήνωση Κρίσταλ Λέικ. Περίπου τριάντα χρόνια αργότερα, μια παρέα φίλων αποτελούμενη από τους Γουέιντ, Ρίτσι, Μάικ, Γουίτνεϊ και Αμάντα, φτάνουν στη Κατασκήνωση Κρίσταλ Λέικ για να κάνουν κάμπινγκ και με κύριο στόχο το να βρουν κάνναβη στο δάσος. Εκείνη τη νύχτα, ένας ενήλικος Τζέισον σκοτώνει τους πάντες, εκτός από τη Γουίτνεϊ, την οποία αιχμαλωτίζει αφού του θύμιζε τη μητέρα του σε νεαρή ηλικία. Έξι εβδομάδες αργότερα, ο Τρεντ, η κοπέλα του, Τζίνα, και οι φίλοι τους Τσέλσι, Μπρι, Τσούι, Νόλαν και Λόρενς φτάνουν στο καλοκαιρινό ξυλόσπιτο του Τρεντ στη παραλία της Κρίσταλ Λέικ. Εντωμεταξύ, ο αδερφός της απαχθείσας Γουίτνεϊ, Κλέι Μίλερ, φτάνει στη λίμνη για να τη ψάξει. Ο Κλέι επισκέπτεται το ξυλόσπιτο του Τρεντ και η Τζίνα συμφωνεί να τον βοηθήσει να βρει τη Γουίτνεϊ. Καθώς εκείνοι ψάχνουν, ο Τζέισον δολοφονεί τη Τσέλσι και το Νόλαν όσο βρίσκονταν στη λίμνη. Ο Κλέι και η Τζίνα στο παλιό χώρο κατασκήνωσης της Κρίσταλ Λέικ, όπου βλέπουν το Τζέισον να σέρνει ένα πτώμα μέσα στο εγκαταλελειμμένο σπίτι. Η Τζίνα και ο Κλέι τρέχουν για να προειδοποιήσουν τους άλλους σχετικά με το Τζέισον, ο οποίος καταφθάνει και χαλάει τη γεννήτρια ρεύματος της κατασκήνωσης. Ο Τζέισον σκοτώνει το Τσούι και τη Λόρενς έξω από το ξυλόσπιτο και μπαίνει ύπουλα μέσα καταφέρνοντας να σκοτώσει τη Μπρι. Οι Τρεντ, Κλέι και Τζίνα διαφεύγουν από το ξυλόσπιτο, όμως ο Τρεντ σκοτώνεται στο κύριο δρόμο. Ο Τζέισον κυνηγά τους δυο επιζώντες στο χώρο της κατασκήνωσης, όπου ο Κλέι ανακαλύπτει το λημέρι του Τζέισον και βλέπει την αιχμάλωτη αδερφή του. Ο Κλεί την απελευθερώνει και οι τρεις τους προσπαθούν να διαφύγουν καθώς ο Τζέισον καταφθάνει. Βρίσκουν μια έξοδο, όμως η Τζίνα δολοφονείται προτού διαφύγει. Ο Τζέισον τους στριμώχνει στη γωνία, αλλά η Γουίτνεϊ μπερδεύει το Τζέισον προσποιούμενη πως είναι η Πάμελα και τον καρφώνει στο στήθος με το δικό του μεγάλο μαχαίρι. Ο Κλέι πετάει το «πτώμα» του Τζέισον στη λίμνη, όμως προτού οι δυο τους φύγουν, εκτινάζεται δια μέσου της ξύλινης αποβάθρας και αρπάζει τη Γουίτνεϊ.